|  |  |
| --- | --- |
| **Tantárgy** neve:**Szakirányos gyakorlat logopédia 2. NBP\_GP215G2** | **Kreditértéke: 2** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere” 100% gyakorlat** | |
| A **tanóra típusa**: gyakorlat és **óraszáma**: **45** az adott félévben  **Az adott ismeret átadásában alkalmazandó további** (*sajátos*) **módok, jellemzők**:  Logopédia szakirányos gyakorlat külső gyakorlóhelyen logopédus irányításával. | |
| A **számonkérés** módja: gyakorlati jegy  Az ismeretellenőrzésben alkalmazandó **további** (*sajátos*) **módok:**  Portfólió készítése, amely tartalmazza a gyakorlaton szerzett tapasztalatok összefoglalását, az intézménybemutatást, hospitálási naplót, valamint egy tanítási tervezetet. | |
| A tantárgy **tantervi helye** (hányadik félév): **6.** | |
| Előtanulmányi feltételek:**Szakirányos gyakorlat – Logopédia 1. NBP\_GP213G2** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A gyakorlat célja**: A hallgatók felkészítése a különböző logopédiai kórképek kezelésére. A hallgató a gyakorlat során ismerje meg és mélyítse el a különböző logopédiai kórképek vizsgálatának és kezelésének gyakorlatát. Ismerje meg a terápiák lépéseit, a terápiás óra felépítését, tervezését.  **A gyakorlat fő szempontja** a széleskörű gyógypedagógiai, logopédiai tapasztalatszerzés.  **A gyakorlat tartalma**:   * Ismerkedés a korai fejlesztés intézményrendszerével, a szakmaközi együttműködéssel * A korai fejlesztést végző logopédusok munkájának megismerése * A hallgató ismerje meg a tanítványok egyéni dokumentációját (anamnesztikus kérdőív, szűrő- és diagnosztikai eredmények, szakértői vélemények, kiegészítő vizsgálati eredmények stb.) * A hallgató ismerje meg a kezelt kliensek diagnózisát, az erre épülő terápiás tervet és az aktuális logopédiai feladatokat. * A hallgató ismerje meg, és készítsen a logopédiai terápiában használatos eszközöket * A hallgató végezzen hospitálást, amiről hospitálási naplót készítsen * A hallgató résztanításokat és teljes óra tanítást végezzen, melyhez a gyakorlatvezető tanár segítségével tervet készít. * Minden tanítás után a hallgató önreflexiót fogalmazzon meg, a gyakorlatvezető pedig röviden értékelje * A hallgatók egymással is beszéljék meg a gyakorlat során szerzett tapasztalataikat. |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:**   * Kanizsai Dezső: A beszédhibák javítása. Útmutató és gyakorlókönyv 4. javított kiadás. Eötvös József könyvkiadó. Budapest. 2016. * Torda Ágnes (2015) – A logopédiai ellátás szakszolgálati protokollja; Educationtársadalmi Szolgáltató Nonprofit Kft, Budapest <https://www.educatio.hu/pub_bin/download/tamop342b/protokoll_kiadvanyok/logopedia.pdf> * Radics Márta - Tóthné Aszalai Anett: Logopédiai tervezés.Szegedi Tudományegyetem Juhász Gyula Pedagógusképző Kar Gyógypedagógus-képző Intézet. Szeged. Mentor(h)áló 2.0 program. <http://www.jgypk.hu/mentorhalo/tananyag/Logopediai_tervezes/index.html> * Körössy- Thoroczkai:Beszédhangzók fejlesztése módszertani kézikönyv Logopédiai kiadó 2005. * Tar Éva: Fonológiai fejlődés és variabilitás <http://www.eltereader.hu/kiadvanyok/tar-eva-fonologiai-fejlodes-variabilitas-beszedhanghibak/> * A 3-6 éves kori fonológiai fejlődés kronológiai mintázata a magyarban. Front Cover. Sebestyénné Tar Éva. * Tar Éva: Ismeretlen eredetű beszédhanghibák felosztásahttp://epa.oszk.hu/03000/03039/00002/pdf/EPA03039\_logopedia\_2017\_1\_005-018.pdf   **Ajánlott irodalom:**   * Feketéné Gacsó Mária: Szemléltető segédanyag a pöszeség javításához. Szó és képgyűjtemény. Logopédia kiadó. Budapest. 2005. * Kovács Emőke szerk.: Logopédiai jegyzet I. Nemzeti Tankönyvkiadó. Budapest. 1993. |
| Azoknak az **előírt** s**zakmai kompetenciáknak, kompetencia-elemeknek***(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása**   * Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit. * Ismeri a logopédiai diagnosztikai folyamat átfogó rendszerét, a vizsgálatok fajtáit, célját, feladatait, és lehetséges tartalmait. Ismeri a hang-, a beszéd-, a beszélt és írott nyelv fejlődési és szerzett zavarainak különböző nyelvi szintekre irányuló receptív és expresszív vizsgálati eljárásait, valamint a gyermekkori nyelés diagnosztikus eszközeit, a differenciáldiagnosztikai szempontokat és a folyamatdiagnózis szerepét. * Alapos ismeretekkel rendelkezik a hang-, a beszéd-, a beszélt és írott nyelv fejlődési és szerzett zavaraihoz és a gyermekkori nyelészavarhoz kapcsolódó logopédiai beavatkozások korszerű lehetőségeiről.   **képességei**   * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * Egyéni felmérés alapján, a gyógypedagógiai folyamat eredményeit értékeli, beleértve a gyermek/felnőtt haladásának, a pedagógiai módszereknek és eszközöknek, valamint a saját munkájának értékelését. * Képes a team-munkához szükséges kooperációra, kommunikációra.   **attitűdje**   * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről.   **autonómiája és felelőssége**   * Tudatosan képviseli a gyógypedagógia és határtudományai/társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. |

|  |
| --- |
| **Tantárgy felelőse: Burom Katalin, mesteroktató** |
| **Tantárgy oktatásába bevont oktató: Dr. Dávid Mária Ph.D. főiskolai tanár** |